Publication: Magyar Közlöny
Issue: MK-2000-51 (Year: 2000, Number: 51)
Era: 1990-2004
Section: Az Alkotmánybíróság 61/1992. (XI. 20.) AB határozatában kifejtette, hogy „a jogegyenlőség nem jelenti a természetes személyeknek a jogon kívüli szempontok szerinti egyenlőségét is. (...) Az állam joga — s egyben
Paragraph Index: 657

Az Alkotmánybíróság 61/1992. (XI. 20.) AB határozatában kifejtette, hogy „a jogegyenlőség nem jelenti a természetes személyeknek a jogon kívüli szempontok szerinti egyenlőségét is. (...) Az állam joga — s egyben bizonyos körben kötelezettsége is —, hogy a jogalkotás során figyelembe vegye az emberek között ténylegesen meglévő különbségeket. Az Alkotmány 70/A. § (1) bekezdése ugyanis nem bármifajta különbségtételt tilt — egy ilyen általános tilalom összeegyeztethetetlen lenne a jog rendeltetésével —, hanem csupán az emberi méltósághoz való jogot sértő megkülönböztetéseket.” (ABH 1992, 280, 282.) Az Alkotmánybíróság fontosnak tartja megemlíteni, hogy — amint azt a 191/B/1992. AB határozatban rögzítette — „alkotmányellenes megkülönböztetés, ha a jogszabály a szabályozás szempontjából azonos csoportba tartozó (egymással összehasonlítható) jogalanyok között tesz különbséget anélkül, hogy annak alkotmányos indoka lenne”. (ABH 1992, 592, 593.) Ehhez elengedhetetlen annak meghatározása, hogy kiket kell egy csoportba tartozónak tekinteni. [1009/B/1991. AB határozat, ABH

Source: https://magyarkozlony.hu/hivatalos-lapok/1f05ff3844d38c6afd613c6e0460cc3e4802b573/dokumentumok/b6910456388f47895021cded488a4430d5d77806/letoltes